google/wiki40b huggingface dataset:
Joachim Nielsen

Historie

Nielsen dannet Jokke & Valentinerne i 1982, og bandet ble raskt et av de mest populære bandene i Oslos rockemiljø. I 1985 ble låtene «Spenn» og «Alt kan repareres» gitt ut på en samlekassett med nye norske band, og året etter gav Jokke & Valentinerne ut sitt første album, Alt kan repareres.
Tekstene til Nielsen handler ofte om mennesker på livets skyggeside, enten det gjelder sosiale forhold, økonomi eller rusproblematikk. Nielsen fikk Spellemannprisen i 1991 for albumet Frelst!. Joachim Nielsens tekster er blitt betegnet som personlige uten å bli private, og fulle av ironi både over seg selv, musikkbransjen og det «vellykkede samfunnet», og da de «hippe» og «kule» især.
Musikalsk hadde han ofte et bredt, fyldig, energisk og gitarbasert lydbilde, kombinert med visesang. I Valentinerne var Jokke eneste gitarist, men i Tourettes spilte i tillegg Petter Baarli fra Backstreet Girls og bidro til et fyldigere og en mer klassisk rockesound. 
I løpet av 1990-årene økte bruken av rusmidler. Han var flere ganger innlagt på avrusingsklinikker for sin heroinavhengighet. Det beskrives i «Bestevenner» fra 1997 at han hadde sluttet med heroin – han «vendte hjem til Kong Alkohol». På permisjon fra Tyrilikollektivet for å lage et nytt album døde han av en overdose heroin hjemme hos en venn den 17. oktober 2000, 36 år gammel.
I november 2005 ble Nielsens låt «To Fulle Menn» kåret til tidenes norske låt i en avstemning gjort av NRK P3 og magasinet Spirit. 
Samme måned kom det opp et forslag i bydel Gamle Oslo om at han skulle få en gate i den nye bydelen Bjørvika i Oslo oppkalt etter seg. Dette ble i desember 2005 nedstemt. Navnekomiteen ble i stedet enig om et annet sted, en 50 meter lang gatestump på Grønland i Oslo, ved Det åpne teater. Gaten heter Joachim Nielsens gang, ble skiltet i september 2006 og hadde en Statoil-bensinstasjon og et boligkvartal som nærmeste nabo. Det ble også foreslått at det skulle bli satt opp en statue av ham, men dette møtte motstand fra familien.
I 2011 ble Jokke & Valentinerne innvalgt i Rockheim Hall of Fame sammen med a-ha, Åge Aleksandersen, Wenche Myhre og Alf Prøysen.

JEPS

JEPS er forkortelsen for «Jokkes Eget PlateSelskap». Joachim Nielsen brukte denne forkortelsen på noen av cd-ene han ga ut.
Barnim

Barnim er et platå i øst i den tyske delstaten Brandenburg og nordvest i Berlin. Platået befinner seg mellom Berlin urstrømdal (Spree) i sørvest, Havel i vest, Eberswalde urstrømdal i nord og lavlandet Oderbruch (Oder) i øst.
Deler av Barnim ligger i Brandenburg innenfor grensene til Oberhavel, Barnim, Märkisch-Oderland og Oder-Spree. I Berlin ligger Reinickendorf, Pankow, Lichtenberg og Marzahn-Hellersdorf i det vesentlige på Barnim. De største byene er Bernau bei Berlin og Strausberg.
Barnim oppsto i sist istid for 10 000 år siden og består av bunnmorene, endemorene og sletteland.
Joséphin Péladan

Biografi

Péladan begunte i 1881 som kunsthistoriker med en studie over Rembrandt. Han stilte seg etter hjemkomsten fra en reise i Italia 1882 ved Jules Barbey d'Aurevillys side som slagferdig bekjemper av naturalismen, og påbegynte Le Vice suprême (1884)  en serie som kom til å omfatte 20 romaner, som sammen med et 30-talls teoretiske skrifter hadde til avsikt å vise på den latinske rases forfall som følge av at man hadde avhendet seg den kirkelige og politiske makten. Blant hans teoretiske skrifter kan særlig nevnes L'art idéaliste et mystique (1894, andre opplag i 1911 ble tilegnet Oscar II).
Sammen med Stanislas de Guaita arbeidet Péladan også for gjenopprettelsen av den gamle orientalske magi, i hvilken han så kristendommens direkte forløper. Han stiftet i 1893 Ordre Kabbalistique de la Rose-Croix og titulerte sag fra 1893 og noen år fremover som Le Sâr, som forment etterkommer av de babylonske konger. Péladan virket, ved fantastiske kunstsalonger og teaterforestillinger, på en gang for gresk antikk og italiensk renessanse, for den katolske kirke og for Richard Wagner. Péladan utøvde på 1890-tallet en ganske betydelig innflytelse på blant andre August Strindberg.
Péladan grunnla også Ordre Kabbalistique de la Rose-Croix' salong, Salon de la Rose Croix, der blanr andrw Félicien Rops, Fernand Khnopff og Jean Delville stilte ut.
Tom Curry

Karriere

Han spilte «half-back» da han var aktiv, og fikk tilsammen 221 kamper (5 mål) i 1920-årene. Han ligadebuterte for Newcastle mot Arsenal på åpningsdagen av 1919-20 sesongen, selv om han hadde kommet til klubben 7 år tidligere, fra et juniorlag i South Shields. Han mistet mange aktive sesonger på grunn av 1. verdenskrig, men fikk likevel mange kamper for klubben. Han vant ligaen med Newcastle i både 1919-20 og i 1920-21, men gikk glipp av Newcastle Uniteds finaleseier i FA-cupen mot Aston Villa (2-0 på Wembley foran 91 695 tilskuere). Han passerte 30 år men ble værende i klubben 5 år mer, selv om han knapt fikk spille for førstelaget, og måtte dermed hjelpe ungdomsspillerne i «North-Eastern League» (reserveligaen). I januar 1929 forlot han Newcastle til fordel for Stockport County på fri transfer. Året etterpå ble han trener for Carlisle United. I 1934 fikk han jobb i Manchester Uniteds trenerteam. I 1948 var han trener for Storbritannias olympiske lag, under ledelse av manager Sir Matt Busby. Samme mannen var også sjef for Curry i Manchester United, og skal ha uttalt at «Tom Curry is the best trainer in Britan».
Han døde i Flyulykken i München sammen med 22 andre, deriblant 8 spillere på Manchester Uniteds lag.
Bilfri søndag

Bilfri søndag var et arrangement i Stavanger den 4. september 2011, da deler av veinettet, inkludert deler av motorveien fra Sandnes inn mot Stavanger ble fullstendig sperret av for trafikk, og andre deler av byen var anbefalte bilfrie soner.

Vedtak i kommunestyret

Arrangementet ble vedtatt i kommunalstyret for miljø og utbygging den 30. november 2010, etter et forslag fra Høyre. Forslaget ble støttet av Venstre og KrF, mens Fremskrittspartiet, Pensjonistpartiet og Arbeiderpartiet stemte mot forslaget. Modellen for arrangementet er et lignende arrangement i Brussel, der de arrangert hatt bilfri dag i ti år. Representanter fra kommunestyret var blitt så imponert over arrangementet, at de ønsket å kopiere det i Stavanger. Torstein Tvedt Solberg kalt opplegget «symbolpolitikk», og spurte politikerkollegaene sine om hvor mange som hadde tatt buss i Stavanger på en søndag: Det viste seg at han var den eneste.
Formannskapet i Stavanger kommune vedtok å støtte arrangementet med 400 000 kroner. Denne gangen var det bare FrP som stemte imot. Arbeiderpartiet og SV foreslo å endre programmet litt, blant annet ved å holde elbil-løp på den delen av motorveien som skulle stenges av, og å arrangere marked på Madlaveien.

Stenging av veier og program

Den 4. september skulle bilfri søndag gjennomføres. Kommunen hadde i fortid satt opp skilt med oppfordring om ikke å bruke bilen på visse veier. Politi hadde også sperret av de veiene som skulle være bilfrie. Biler kunne ikke kjøre på Motorveien (E39) fra Schancheholen ved Mosvatnet til Madlaveien, Madlaveien fra rundkjøringen med motorveien til teateret, eller Muségaten, Olav Vs gate eller deler av Haakon VIIs. Folk ble oppfordret til å sykle eller gå, eller å bruke kollektivtransport. På Jærbanen tilbød NSB gratis togavganger.
Hovedarenaen for bilfri dag var den avstengte delen av motorveien. Her var det forskjellige stands, bl.a. fra de politiske partiene, Naturvernforbundet og Turistforeningen. Stavangers KFUK-KFUM speidere arrangerte kanopadling på Mosvannet. Det skulle være forskjellige aktiviteter på motorveien som bandy og håndball. Både på motorveien og på torget skulle det være korpsmusikk. Det ble også arrangert flere sykkelløp for publikum.
Rayman 2: The Great Escape

Spillet

Rayman 2 skiller seg fra forgjengeren Rayman ved at spillet er tredimensjonalt. Rayman starter spillet med få evner, men etter hvert som spilleren samler ulike gjenstander kan man kjøpe bedre krefter med dem.

Handling

Spillet er satt i verdenen The Glade of Dreams, hvor en gjeng robotpirater som er ledet av Admiral Razorbeard har ødelagt The Heart of the World og invaderer denne verdenen. Siden The Heart of the World er ødelagt, blir alle krefter svekket - blant annet Raymans krefter, som gjør at han blir tatt til fange av robotpiratene.
Senere blir vennen til Rayman, Globox, også bortført. De havner i samme celle og Globox gir Rayman kreftene hans tilbake med en sølv lum han har fått fra Ly, en fe. Rayman og Globox klarer å rømme, men mister hverandre underveis. Rayman finner ut at for å ha en sjanse mot piratene, må han finne fire magiske masker som vil vekke Polokus, verdens ånd. For å finne disse besøker han flere steder i The Glade of Dreams, med hjelp av the Hall of Doors, en plass med portaler til ulike steder i verdenen. Dette stedet er styrt av Teensies.
Når Rayman har funnet de fire maskene og vekket Polokus, gjør har kort prosess for piratene på land. Men i luften, hvor han ikke har noe kraft, blir Rayman nødt til å bruke piratenes Prison Ship, som flyr i luften. Her har Admiral Razorbeard en robot, The Grolgoth. Rayman må vinne over roboten, men når han har gjort det, rømmer Razorbeard med en rømmningskapsel. Skipet eksploderer og det blir trodd at Rayman er død, men under gravreisen viser Rayman seg igjen med en kry.

Utvikling

Tidlig i utviklingen av Rayman 2, var det et 2D-spill for PlayStation og Sega Saturn. Dette ble senere vraket for 3D-spillet Rayman 2, men bilde av 2D-versjonen, konseptillustasjoner (en grønn skurk med en motorsag) og krefter i spillet ble publisert i spillmagasiner som EGM. En etappe av denne betaversjonen var opplåsbar i PlayStation-versjonen av Rayman 2.

Mottagelse

Både kritikkere og fans har gitt generelt god kritikk på spillet og i 2000 mottok spillet IGN's Dreamcast Game. Omtalene for Rayman DS var mer blandet.
Xu Wei

Xu Wei (kinesisk: 徐渭; pinyin: Xú Wèi, Wade-Giles: Hsü Wei; født 1521; død 1593) var en berømt kinesisk maler, dikter og dramatiker under Ming-dynastiet.
Han virket i Shaoxing i Zhejiang.

Skrifter

Xu Wei ji. Zhonghua shuju 1983
Frederiksberg Hospital

Frederiksberg Hospital er et sykehus på Frederiksberg i Danmark, administrativt underlagt Region Hovedstaden.
Hospitalet har adresse Nordre Fasanvej 57 og er omkranset av Nyelandsvej, Stockflethsvej, Tesdorpsvej, Godthåbsvej og Nordre Fasanvej. Opprinnelig lå hospitalet som Frederiksberg Sogns Sygehus (1863) ved Howitzvej (derav det stadig eksisterende navn Hospitalsvej mellom Howitzvej, da Lampevej, og Smallegade). I 1903 ble sykehuset flyttet til områdene ved Fasanvej.
Hospitalets eldste bygninger er dog Københavns Amtssygehus på Nyelandsvej fra 1891-1894 etter tegninger av Philip Smidth. Amtssygehuset ble administrativt overflyttet til hospitalet i 1939. Selve Frederiksberg Hospital er fra 1900-1903 av Christian L. Thuren, justitsråd Henry Meyer, Gunnar Laage og Emanuel Ohland. Laage fortsatte alene utvidelsen av hospitalet i årene 1907-1909 og tegnet portbygningen i 1915.
Region Hovedstaden har besluttet at Frederiksberg Hospital og Bispebjerg Hospital skal fusjonere i et nybygget hospital på Bispebjergs matrikel senest i 2020.

Avdelinger

Parker Instituttet er en reumatologisk forskningsenhet med tilknytning til Reumatologisk Afdeling på Frederiksberg Hospital. Forskningen ved Parker Instituttet fokuserer på de mest almindelige lidelser i bevegelsesapparatet innenfor slitasjegikt, leddgikt og fibromyalgi (kroniske smerter i sener og knokler).
Instituttet ble opprettet i 1999 med økonomisk støtte fra The Oak Foundation, Helsefonden og Hovedstadens Sygehusfællesskab. Instituttet finansieres av fond.
Nandurbar (distrikt)

Demografi

Ved folketellingen i 2011 var det 1 646 177 innbyggere i distriktet, mot 1 311 709 i 2001. Den urbane befolkningen utgjør 16,72% av befolkningen.
Barn i alderen 0 til 6 år utgjorde 14,05 % i 2011 mot 17,55 % i 2001. Antallet jenter i den alderen per tusen gutter er 932 i 2011 mot 961 i 2001.
Refrenget 1

Refrenget 1 er et musikkalbum med Inger Jacobsen og Thore Skogman, utgitt i 1967. Det var duoens første plate sammen.
Paenungulata

Fellestrekk

Genetiske studier har avdekket at dyra i denne gruppen har et felles opphav, til tross for svært få morfologiske fellestrekk. Tilstedeværelse av minimum 11 apomorfier støtter imidlertid gruppa som monofyletisk. Noen av disse er oppbygningen av talus (ankelbenet), at Paenungulata har 19 eller flere thoracalcolumna (brystvirvler), og at tredje molar i både underkjeven og overkjeven er betydelig større enn andre molar.

Evolusjon

Det vitenskapelige navnet Paenungulata betyr «nesten hovdyr» og tydeliggjør den gamle oppfattelsen om at disse dyra nedstammer fra den uensarta gruppa kalt hovdyr (Ungulata). De eldste fossile beviser man har for denne gruppen stammer fra paleocen og tidlig eocen, men man antar at den må ha oppstått alt under kritt.
Alanno

Arkitektur

Det viktigste landemerket i Alanno er renessansekirken Santa Maria delle Grazie, som ble bygget rundt 1485 for å hedre en mirakuløs tilsynekomst av Madonna. Kirken er lokalisert 3 km utenfor bygden, og har en elegant inngang (1505) som er omgitt av en lunett med freske av Avsettelsen (en: the Deposition). Det ene midtskipet ender i en apsis med freskomaleriene fra Andrea De Litios verksted (1522) og 15. århundrets triptyk med Madonna, Englene og Helgenene. Interiørets dekorasjon er ellers i barokkstil. Alteret som ble bygget ferdig i 1642, har en kostbar triptyk fra det 15. århundre med Madonna mellom St. Sebastian og en Hellig Pave. 
Andre seerverdige bygg i bygden inkluderer de tre tårnene, som er ruiner av vegger med opphav i middelalderen, og St. Francis-kirken fra det 16. århundre. Den grønne oasen med en rik fauna som kjennetegnes av en rekke fuglearter og en rik elvevegetasjon, setter også sitt preg på Alanno.
Territorialstat

En territorialstat er en stat som har et tydelig avgrenset geografisk område med en sentralmakt og et felles lovverk - i motsetning til for eksempel by- og føydalstater samt enkelte nomadefolks stater som er helt uten avgrenset territorium. Av tidlige territorialstater var Romerriket og Perserriket. Grunnlaget for de moderne territorialstatene lå i perioden mellom 1500 og 1750. I Vest-Europa var utviklingen tydelig i Frankrike, England, Spania og Portugal hvor en styrket kongemakt førte til oppbygningen av sentralstyrte territorialstater.
Begrepet brukes også ofte for å beskrive forholdet mellom mikrostater og større stater.
Seychellene under VM i friidrett 2015

Resultater

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Pycnoglypta lurida

Utseende

En liten (ca. 2 millimeter), bred, gulbrun kortvinge.

Levevis

Arten lever på fuktige steder med gress, gjerne i skog. Som mange andre Omaliinae kan den være i aktivitet om vinteren.

Utbredelse

Den er utbredt i Mellom- og Nord-Europa (sør til Østerrike) og i det nordlige Asia.
Pedagogikk

Teori og praksis

Som fag har pedagogikk både en teoretisk og praktisk side. Teoretisk dreier det seg om å beskrive og drøfte oppdragelse og undervisning og belyse forholdet mellom disse virksomhetene og individ, samfunn og kultur. Praktisk dreier det seg om, gjennom ulike undervisnings- og oppdragelsestiltak, å legge til rette for læringsprosesser for tilegnelse av kunnskaper og ferdigheter, holdninger, normer og verdier og for utvikling av de ulike sider ved menneskets personlighet.
Forholdet mellom teori og praksis i pedagogikken kan enklest uttrykkes slik at den primære hensikten med det teoretiske arbeidet er å bidra til en mer reflektert og forbedret praksis.

Historie

Mot slutten av 1800-tallet løsrev pedagogikken seg fra avhengighetsforholdet til teologi og filosofi og etablerte seg etter hvert som en egen vitenskapelig disiplin. I dag er pedagogikk som vitenskap både deskriptiv, årsaksforklarende og normativ.

Pedagogiske emner

Som fag og studium deles pedagogikken gjerne inn i ulike pedagogiske disipliner eller forskningsområder. Noen av disse er vokst fram gjennom kontakten med andre vitenskaper. Det gjelder disipliner som pedagogisk psykologi, pedagogisk sosiologi, pedagogisk filosofi og historisk pedagogikk. Andre disipliner har en mer umiddelbar tilknytning til den pedagogiske situasjonen, slik som didaktikk (undervisningsteori) og oppdragelsesteori, der en forsøker å analysere og systematisere den pedagogiske virkelighet med sikte på å utvikle prinsipper og retningslinjer for den pedagogiske praksis. De ulike pedagogiske disiplinene har imidlertid stor berøringsflater med hverandre på den måten at det samme problemet ofte blir betraktet fra forskjellige synsvinkler, alt etter i hvilken disiplin problemet blir tatt opp.
Marwar

Marwar er en region i Tharørkenen i delstaten Rajasthan i India, ikke å forveksle med Mewar (Udaipur) sørøst i samme delstat. Marwar benyttes også som alternativt navn for fyrstestaten Jodhpur. Navnet Marwar betyr «dødstrakten», en henvisning til det tørre, sandete landskapet. Byen Jodhpur, som er regionens sentrum, ble anlagt i 1459. Andre byer som har vært regnet til regionen er Ajmer, Bikaner, Jaisalmer, Umarkot og Jainagar.
Severin Løvenskiold (1743)

Virksomhet og eiendommer

Severin Løvenskiold drev en omfattende jernverks-, skogs- og trelastvirksomhet i Grenlandsområdet i Telemark fra sin bygård i Porsgrunn og sentrert rundt eiendommene Fossum og Bolvik. Han kjøpte i 1782 også gården Rafnes i Bamble, sammen med kammerjunker Jacob Løvenskiold, en av hans nevøer. Rafnes ble bygget ut som herregård og senere overtatt av Severins sønn «Fritz».
Severin Løvenskiold kjøpte etter 1787 Kjølnes gård i Porsgrunn, som familien brukte som sommerbolig. Gården ble overtatt av sønnene Niels og «Fritz» , som solgte den til svogeren Christian Paus i 1816. Christian Paus hadde en sønn som het Severin (Johan Jacob) Paus, som var lege, som overtok Kjølnes.
Stedene «Kammerherregården» og «Kammerherreløkka» i Porsgrunn er oppkalt etter Severin Løvenskiold som hadde bygården der.
Västerlösa

Västerlösa er et tettsted i Linköping kommune i Östergötlands län i Östergötland i Sverige. I 2010 hadde tettstedet 206 innbyggere. Västerlösa ligger ca. 15 kilometer vest for Linköping.
Generalhagen

Bruk av Generalhagen

Generalhagen er hvert år sted for åpningen av Festspillene i Nord-Norge og det er også mange andre aktiviteter i parken i løpet av festspillene.
Hver vår og under Festspillene holder Forsvarets Musikkorps Nord-Norge (bedre kjent som Divisjonsmusikken) flere konserter i musikkpaviljongen i parken. Også mange andre korps holder konserter i Generalhagen, spesielt på våren og sommeren.

Flytting av musikkpaviljongen

I mai 2008 ble musikkpaviljongen flyttet til skråningen nedenfor fontenen. Prisen for flyttingen ble beregnet til 225 000 kr, men den endelige prisen ble på nesten en halv million.
Heimgang

Heimgang er et musikkalbum med Kampfar, utgitt i 2008.
Jernbane i Hviterussland

Jernbanen i Hviterussland drives av det nasjonale, statseide jernbaneselskapet Belarusskaja Železnaja Doroga (BŽD; kan oversettes til «Hviterusslands Statsbaner»), som holder til i hovedstaden Minsk. Per 2008 omfattet Hviterusslands jernbanenettverk 5 538 km, hvorav det meste eller 5 512 km var bredspor (1 520 mm). Av dette igjen var 874 km elektrifisert. Resten (25 km) var normalspor (1 435 mm). Den samlede lengden gjør at Hviterussland har det 32. største jernbanenettverket i verden. Minsk er den eneste byen som har et metrosystem, Minsks metro. 
Hviterussland har i hovedsak arvet jernbanenettverket og det rullende materiell fra det tidligere Sovjetunionen, og dette er også grunnen til at jernbanenettet hovedsakelig består av bredspor (den russiske standarden). Mye av jernbaneinfrastrukturen har behov for kraftig modernisering og/eller oppgradering.
West Prongs

West Prongs er tre markante utstikkere som danner vestenden av ryggen like nord for Elliott Ridge i Neptune Range i Pensacolafjellene i Antarktis. De ble kartlagt av U.S. Geological Survey (USGS) fra landmålinger og flyfoto tatt av U.S. Navy i 1956-66, og ble navngitt av Advisory Committee on Antarctic Names (US-ACAN) etter Clyde E. West som var kokk på Ellsworth-basen vinteren 1958.
21. september

Navnedag

Trine, Trond.
Egunkaria

Bakgrunn

Egunkaria ble grunnlagt i 1990 som den eneste baskiskspråklige dagsavisen i Baskerland (det hadde tidligere eksistert tospråklige dagsaviser og en baskisk ukeavis). Ved starten i 1990 var målet å nå et opplag på 8.000-15.000 eksemplarer og 40.000 potensielle lesere, et mål avisen senere nådde. Egunkaria ble raskt en respektert publikasjon og et viktig møtepunkt for baskiskspråklige. Avisen var kjent for sitt nasjonalistiske tilsnitt. Den ble solgt både i spansk (Hegoalde) og fransk (Iparralde) Baskerland og ble subsidiert av den baskiske regjeringen.

Stenging av Egunkaria

20. februar 2003 raidet Guardia Civil avisens kontorer, beslagla dokumenter og datamaskiner, og frosset avisens konti. Aksjonen ble utført på ordre av dommeren Juan del Olmo i Audiencia Nacional. I tillegg ble ti individer som var eller hadde vært ansatt i avisen arrestert.
I desember 2004 ble Iñaki Uria, Joan Mari Torrealdai, Txema Auzmendi, Xabier Alegria, Pello Zubira, Xabier Oleaga, og Martxelo Otamendi arrestert anklaget for å ha dannet en ‘ulovlig forening’, og for ‘medlemskap i eller samarbeid med ETA’. Samtlige ble senere frikjent for alle anklager og løslatt. Avisen måtte likevel legges ned da dens eiendom ble tvangssolgt av rettsoppnevnte administratorer. Avisen ble altså tvunget til å legge ned lenge før sakens rettslige utfall var klart. En liknende sak rammet den venstreorienterte avisen Egin, hvis etterfølger Gara stadig eksisterer.
Stengingen av Egunkaria førte til brede protester rettet mot spanske myndigheter over hele Baskerland og internasjonalt. Forfatter Salman Rushdie fordømte stengingen og karakteriserte den som ‘forferdelig’. Den engelske avisen The Independent donerte en mindre symbolsk sum til åpningen av den nye baskiskspråklige avisen Berria.

Anklager om tortur

Fem av de ti arresterte i februar 2003 hevdet seg utsatt for tortur mens de ble holdt incommunicado av Guardia Civil. Blant annet hevdet de seg utsatt for kvelning med plastpose over hodet og slag mot genitaliene. Torturanklagene skapte politisk skandale, men ble ikke tatt alvorlig av påtalemyndighetene.
I 2012 fikk Egunkarias redaktør Martxelo Otamendi medhold i Den europeiske menneskerettsdomstol i Strasbourg i at Spania ikke hadde gjennomført en tilstrekkelig etterforskning av anklagene om tortur av Egunkarias ansatte.

Etterspill

I 2010 kom den endelige dommen i saken i Audiencia Nacional. Den slo fast at det ikke hadde vært noe grunnlag for å stenge avisen. Dommen fastslo at “den smale og feilaktige oppfatningen om at alt som har å gjøre med baskisk språk og kultur blir promotert og/eller kontrollert av ETA, leder til en feilaktig vurdering av tall og fakta og til siktelsens inkonsistens”. Dommen sier også at stengingen var et “inngrep i pressefriheten”. Til slutt slår dommen fast at påstandene om bånd til ETA var fullstendig uten belegg. Til dags dato har ingen blitt holdt ansvarlige for den uberettigede aksjonen mot avisen.
Magnus Samuelsson

Rekorder

Han har 50 seirer i internasjonale konkurranser, en rekord ingen andre er i nærheten av.
Talas (album)

Talas er et musikkalbum med Østgård, utgitt i 2011. Dette er hans første plate som soloartist.
Lessing-Othmer

Lessing-Othmer er et romaniseringssystem for mandarin utviklet av Ferdinand Lessing (1882–1961) og Wilhelm Othmer (1882–1934). Sinologen Richard Wilhelm benyttet også Wilhelm-Lessing'sches System som navn på systemet.
De tyske handelsfolkene i den kinesiske byen Tsingtau (pinyin: Qingdao) ville få i gang kurs i kinesisk skriftspråk. Wilhelm Othmer og Ferdinand Lessing, som virket ved Den tysk-kinesiske høyskole i byen (åpnet oktober 1909) stod for ledelsen av kursene. De benyttet da ikke det britiske Wade-Giles-systemet i sin undervisning, men utviklet – slik også andre tyske sinologer gjorde det – et eget system som svarte bedre til tyskeres bruk.
Tyske lærere i Kina vedtok i 1911 at Lessing-Othmer-systemet skulle være standards, og det ble dermed spredt og utbredt i Tyskland og i tysktalende kretser i Kina og annetsteds. Det kom i alminnelig bruk; for eksempel benyttet Hermann Bohner seg av Lessing-Othmer-systemet i sitt transkripsjonsarbeid. Senere gikk systemet ut av bruk.